стабилно финансиране (ОНСФ), които за целите на докладването на ОНСФ — както е посочено в шеста част, дял IV от Регламент (ЕС) No 575/2013 (РКИ), съдържат позиции със сведения за изискваното и наличното стабилно финансиране. Позициите, които не е необходимо да бъдат попълвани от институциите, са маркирани в сиво.
 2.
 По силата на член 415, параграф 1 от РКИ институциите попълват образеца в отчетната валута, независимо от това в коя валута са изразени активите, пасивите и задбалансовите позиции. По силата на член 415, параграф 2 от РКИ институциите отделно попълват образеца в съответните валути.
 3.
 За целите на изчисляване на ОНСФ, в РКИ са посочени коефициентите на стабилно финансиране. В контекста на настоящите указания думата „коефициент“ се отнася за число между 0 и 1, което, умножено по стойността, дава претеглената стойност, т.е. стойността, посочена в член 428в, параграф 2 от РКИ.
 4.
 За да се избегне двойното отчитане, институциите не докладват активите или пасивите, свързани с обезпечение, предоставено или получено като вариационен маржин — в съответствие с член 428к, параграф 4 и член 428аз, параграф 2 от РКИ, първоначален маржин и вноска в гаранционния фонд на ЦК — в съответствие с член 428аж, буква а) и член 428аж, буква б) от РКИ.
 5.
 Елементите, предоставени от членове на група или институционална защитна схема, и тези, които са им предоставени, когато по силата на член 428з от РКИ компетентният орган е разрешил преференциално третиране, се посочват в отделна категория. По силата на 428ж от РКИ депозитите в рамките на институционална защитна схема или кооперативна мрежа, считани за ликвидни активи, се докладват като такива. Другите елементи в рамките на група или институционална защитна схема се посочват в съответните категории.
 6.
 За целите на докладването, в колоните със заглавие „Стойност“ винаги се посочва счетоводната стойност, освен при договорите за деривати, където по силата на член 428г, параграф 2 от РКИ институциите посочват справедливата стойност.
 7.
 Съобразно предвиденото в член 428г, параграф 4 от РКИ с оглед на докладването, при дериватите, на валутите, подлежащи на отделно докладване по силата на член 415, параграф 2 от РКИ, институциите изчисляват справедливата стойност на всяка нетираща съвкупност в нейната валута на сетълмент. За всички нетиращи съвкупности с едни и същи валути на сетълмент се изчислява, в съответствие с член 428к, параграф 4 и член 428аз, параграф 2 от РКИ, нетна стойност, която се докладва в съответната валута, подлежаща на отделно докладване. В този контекст „валута на сетълмент“ е валутата, в която е договорен сетълментът на нетираща съвкупност. „Нетираща съвкупност“ е групата от вземания и задължения, произтичащи от сделки с деривати с контрагент, независимо дали са изразени във валутата на сетълмента или в друга валута. При възможност за избор на различни валути, кредитната институция определя вероятната валута на сетълмент и докладва само в тази валута.
 8.
 Когато се прилага член 428д от РКИ, стойността на активите и пасивите, произтичащи от сделки за финансиране с ценни книжа (СФЦК) с един контрагент и един и същ вид базисно обезпечение (ликвидни активи от ниво 1 или от други нива) по силата